איל חיות-מן

איל חיות-מן (נולד ב-7 ביולי 1988) הוא סופר, חוקר פילוסופיה יהודית וקבלה, מבקר ספרות ומומחה לדיבייט ורטוריקה. ספרו הראשון, מסכת תהום, זכה בפרס ספיר לספר ביכורים לשנת 2024.

 קורות חיים 
חיות-מן נולד בתל אביב, ליצחק חיות-מן, אדריכל ואמן, ולתרצה ארזי, עורכת ספרים, וגדל בירושלים. הוא למד בבית הספר היסודי סאלד ובתיכון הדתי-פלורליסטי "רעות", שאותו סיים כמצטיין מחזור. במהלך לימודיו בתיכון השתלב בחוג לכתיבה יוצרת של מתא"ן, ובמסגרת זאת פורסם לראשונה סיפור פרי עטו, בעיתון 77. בתום לימודיו התגייס חיות-מן לצה"ל במסגרת העתודה האקדמית והשלים תואר ראשון (בהצטיינות) ביחסים בין לאומיים באוניברסיטה העברית. לאחר סיום התואר הראשון התגייס לשירות פעיל בן שש שנים, שאותו סיים כקצין בדרגת סרן. במהלך שירותו למד, באוניברסיטת תל אביב, לתואר מוסמך בהיסטוריה של המדעים והרעיונות, סיים בהצטיינות יתרה, ועבודת המחקר שהגיש אף זיכתה אותו בפרס עמוס פונקנשטיין. חיות-מן הוא בעל תואר דוקטור בפילוסופיה יהודית מאוניברסיטת תל אביב. עבודת הדוקטורט שלו עוסקת בחיבור הקבלי תיקוני הזוהר.

בשנת 2025 השתתף בשעשועון הטלוויזיה "הזירה".

חיים אישיים
נשוי לליטל דויד חיות-מן.

 עיסוקים 

 2023-2016: עוזר מחקר במרכז לחקר מדיניות ואסטרטגיה ימית של אוניברסיטת חיפה

 2020-2017: מאמן נבחרת הדיבייט של אוניברסיטת הנגב

 2021-2020: מבקר ספרות בעיתון מקור ראשון

 החל משנת 2021: מבקר ספרות בעיתון ישראל היום.

 קריירה ספרותית 
החל משנת 2021 פרסם חיות-מן סיפורים קצרים בבמות ספרותיות שונות. ספרו הראשון, ספר פנטזיה יהודית בשם מסכת תהום, יצא לאור בשנת 2024 בהוצאת כנרת זמורה דביר. הספר הוא רומן היסטורי המשלב אלמנטים של ספרות פנטזיה, ומתרחש בארץ יהודה בתקופה שלאחר חורבן בית שני. עלילת הספר עוקבת אחר מסע החניכה של אלישע בן אבויה הצעיר, הנשלח מבית אביו בגליל לישיבה של רבי אליעזר בן הורקנוס בלוד. הספר זכה לשבחי הביקורת ומכר אלפי עותקים. עוד בטרם יצא, זכה הספר בפרס שר התרבות והספורט לספרי ביכורים. בהמשך זכה בציון לשבח בפרס ברנר לספרות 2024, ובפרס ספיר לספרות בקטגוריית ספר ביכורים לשנת 2024.

בשנת 2024 השתתף במיזם "סיפור.חיים" להנצחת הנרצחים בטבח שבעה באוקטובר וחללי מלחמת חרבות ברזל, וכתב ספר על חייו של , שנפל בקרב מוצב סופה.

בשנת 2025 הוציא חיות-מן את בלשון בני אדם, נובלה שמאירה את דמותו של ישמעאל, דמות מפתח במסכת תהום. הנובלה יצאה בהוצאת "כריכה".

 קריירה בתחום הדיבייט 
חיות-מן הוא בעל קריירה בינלאומית ענפה בתחום הדיבייט. הוא נחשב לאחד הדיבייטורים המובילים בעולם.

בין הישגיו הבולטים:
 אלוף אירופה בדיבייט לאוניברסיטאות (EUDC) לשנת 2016, יחד עם שותפו דן להב.
 הדובר הטוב בעולם באליפות העולם בדיבייט אוניברסיטאות (WUDC) לשנת 2016.
 הזוג שדורג ראשון בקטגוריה הפתוחה באליפות העולם בדיבייט אוניברסיטאות (WUDC) לשנת 2018, יחד עם שותפו דן להב.
 השופט הראשי (Chief Adjudicator) של אליפות העולם בדיבייט אוניברסיטאות (WUDC) לשנת 2020.

 ספריו 
 מסכת תהום (הוצאת כנרת זמורה דביר, 2024)
 תמונות ומנגינות חייו (מיזם סיפור.חיים, 2024)
 בלשון בני אדם (הוצאת "כריכה", 2025)

 פרסומים נוספים 

 סיפורים קצרים 

 אש לבנה (צריף, 8, תשפ"א)

 חרב מתהפכת (ספקולציה, 2 תשפ"א)

 החברה הטובים (היה יהיה, 13, תשפ"ב)

 קריה נאמנה (היה יהיה, 14, תשפ"ג)

 מגילות האש (לקט שעטנז: עם הספר, תשפ"ג)

 אחרינו המבול (היה יהיה, 15, תשפ"ד)
 הדרך לאַמָאלַס (היה יהיה, 17, תשפ"ו)

 מאמרים אקדמיים 

 איל חיות-מן, "דמויותיהם של מטטרון ומשה בספרות תיקוני הזוהר", דעת: כתב עת לפילוסופיה יהודית וקבלה, 91 (תשפ"א), עמ' 364-337

 איל חיות-מן, "יצר, יצירה ויוצרת: העיבוד הספרותי של ספר יצירה ביצר לב האדמה מאת שהרה בלאו", תעודה (בדפוס)

 Adam Afterman and Ayal Hayut-man, "The Participation of God and the Torah in Early Kabbalah", Religions 2021, 12 (7): 471

 Ayal Hayut-man, "In Love and War: The Question of Halakhic Controversy in the Tiqqunei Zohar Literature", The Jewish Quarterly Review, 114, 1 (2024), pp. 9-39

 מאמרי מדיניות 

 עמי איילון ואיל חיות-מן, "הגדרה מחדש של המושג "ניצחון"; במאבק של הדמוקרטיה בטרור", מערכות, ינואר 2022
 Amichai Ayalon and Ayal Hayut-man, Redefining Victory in the War on Terror: A Great Challenge to Democracies (Amazon Publishing 2020)
 Ayal Hayut-man and Ehud Gonen, "Strategic Implications of China's 'Belt and Road'; Initiative in the Eastern Mediterranean and the Red Sea for Israel and its Allies", in S. Chorev and E. Gonen (eds.), Maritime Strategic Evaluation for Israel 2018/2019 (Haifa: University of Haifa, 2019)
 Ayal Hayut-man and Elai Retig,"The Geopolitical Aspects of the Gas Reserves in the Economic Waters of Israel", in S. Chorev and E. Gonen (eds.), Maritime Strategic Evaluation for Israel 2016 (Haifa: University of Haifa, 2017)

 קישורים חיצוניים 





 הערות שוליים 

קטגוריה:סופרים ישראלים
קטגוריה:בוגרי אוניברסיטת תל אביב
קטגוריה:חוקרי קבלה
קטגוריה:מבקרי ספרות ישראלים
קטגוריה:ישראלים שנולדו ב-1988